**Jesen**

Ja sam jesen. Putujem sa svojim prijateljem šeširom. Posjetili smo mnogo šuma i donijeli puno različitih boja. Kad je prvi list pao na moj šešir, odlučila sam ga ukrasiti da i on postane dio ove zanimljive priče.

Dok smo šetali šumom, šešir je bio izrazito sretan jer se u potpunosti uklopio s okolinom.

Tijekom šetnje vidjeli smo mnogo različitih životinja.

"Gle, netko se skriva ispod lišća", reče šešir. To je ježić!

Zanimljivo ga je promatrati jer na bodljama ima jabuku. Nasmijali smo se!

Vidimo i vjevericu. Skače s grane na granu i jako se trudi skupiti što više žireva.

Medvjed jede med i sprema se u svoj brlog gdje će provesti zimski san.

Potok žubori, a ribe se skrivaju u vodi ispod kamenja.

Šumom se širi zvuk djetlićeva kljucanja jer buši rupu u kojoj će se sakriti od hladnoće.

Ptice selice odlaze u toplije krajeve.

Čak se i "teta" lisica sprema u svoj brlog.

Tragovi mrkve i kupusa vode do zečjih brloga.

Jesen je bitna za životinje, no i za ljude.

Svi spremaju zimnicu, rade džem ili marmeladu.

Životinje i ljudi se spremaju za dolazak zime berući moje plodove.

Moj prijatelj šešir mi je rekao da sam predivna jer obilujem ljepotom boja i bogatstvom plodova pa sam najvelikodušnije godišnje doba, i hvala mu na tome!

                                                                                                        Dino Gorupić, V.b